《次韵吕居仁见寄》
宋代·李彭

井锉澹疏烟，幽忧废寒暑。孤云起幽屿，泽物犹能雨。

殷殷空里起，何曾濡厚土。燕鸿且长饥，谁能投枉渚。

知心不识面，公子实楚楚。五叶活国谋，摩挲噤不吐。

胜日觅羊何，幽期得支许。才高赋雌蜺，识远辩鼮鼠。

兰荪无异县，臭味同此举。开岁欲问津，梦逐寒江橹。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。